राष्ट्रपति रनिङ सिल्ड : सुदीपको नाममा दुई कीर्तिमान
लुम्बिनीका सुदीप थारुले १३ औं केन्द्रस्तरीय राष्ट्रपति रनिङ सिल्ड खेलकुदमा एथलेटिक्सतर्फ छात्र लङजम्पमा जुनियर राष्ट्रिय कीर्तिमान कायम गरेका छन् ।
काठमाडौँ — लुम्बिनीका सुदीप थारुले १३ औं केन्द्रस्तरीय राष्ट्रपति रनिङ सिल्ड खेलकुदमा एथलेटिक्सतर्फ छात्र लङजम्पमा जुनियर राष्ट्रिय कीर्तिमान कायम गरेका छन् ।दशरथ रंगशालामा सुदीपले ६.८४ मिटर जम्प गर्दै आफ्नै नामको ६.६४ मिटरको कीर्तिमान सुधार गरेका हुन् । लुम्बिनीले छात्र ४ गुणा १ सय मिटर रिलेमा पनि जुनियर राष्ट्रिय कीर्तिमान कायम गरेको छ । उनै सुदीपसहित सुजल डाँगी, तुलसीराम थारु र रोशन थारुको टोलीले निर्धारित दूरी ४४.० सेकेन्डमा पूरा गर्दै तत्कालीन मध्यपश्चिमाञ्चल टोलीको नाममा रहेको ४४.५३ सेकेन्डको कीर्तिमान तोडेको थियो ।त्यस्तै लुम्बिनीका तुलसीराम थारुले छात्र र कर्णालीकी सरिता खड्काले छात्रा ४ सय मिटर दौडमा स्वर्ण जिते । तुलसीले ५१.३ सेकेन्डमा दुरी पूरा गरे । सरिताले दुरी पूरा गर्न १ मिनेट ०३.२ सेकेन्ड लगाइन् । सरिता ८ सय मिटर दौडमा पनि स्वर्ण जित्न सफल भइन् । उनले २ मिनेट ३०.७ सेकेन्ड लगाइन् । छात्र ८ समय मिटर दौड २ मिनेट ०१.८ सेकेन्डमा पूरा गर्दै लुम्बिनीका विकास विक विजेता भए ।४ गुणा १०० मिटर रिलेको छात्रातर्फ पनि लुम्बिनीले स्वर्ण जित्यो । ज्याभलिन थ्रोमा रवि चौधरी (५१.८४ मिटर) ले स्वर्ण जिते । छात्रा लङजम्पमा रेसु थारु (४.९१ मिटर) र ज्याभलिन थ्रोमा दिव्यकला थारु विजेता भए । लङजम्प र ज्याभलिन थ्रोका विजेता लुम्बिनीका हुन् ।कराते कोशीका सूर्यचन्द्र राईले करातेको एकल कातामा स्वर्ण जितेका छन् । गण्डकीका प्रिन्स गुरुङ दोस्रो तथा वाग्मतीका अञ्जन यस्माली मगर र कर्णालीका लक्ष्मण शाही तेस्रो भए । छात्रातर्फ वाग्मतीकी सन्जु देशारले स्वर्ण, मधेश प्रदेशकी सुजिता परियारले रजत तथा मधेशकी प्रोसिया चौधरी र कर्णालीकी प्रियंका शाहीले कांस्य जिते ।छात्र ५२ केजीमा कोशीका अंकित राईले स्वर्ण जिते । अंकितले फाइनलमा वाग्मतीका करण चौधरीलाई पराजित गरे । कर्णालीका निशान रास्कोटी र सुदूरपश्चिमका लक्ष्मण बिसी संयुक्त तेस्रो भए । छात्रा ४० केजीमा वाग्मतीकी प्रमिला पाख्रिनले फाइनलमा आफ्नै प्रदेशकी अनु मोक्तानलाई हराउँदै स्वर्ण जितिन् । सुदूरपश्चिमकी पूजा सुनार र लुम्बिनीकी विनिता बुढा मगर तेस्रो स्थानमा रहे ।४५ केजी फाइनलमा गण्डकीकी अपेक्षा थापाले वाग्मतीकी सञ्जु देशारलाई हराएर स्वर्ण जितिन् । मधेशकी प्रोसिया चौधरी र वाग्मतीकी ममता साह शंकरले कांस्य जिते ।उसुउसुको छात्रतर्फ नान छ्वानमा कोशीका एलिस मरिक पहिलो, वाग्मतीका सुमन तामाङ दोस्रो तथा गण्डकीका लेनिन राना तेस्रो भए । छात्रामा वाग्मतीकी ममता सुनुवारले स्वर्ण, सुदूरपश्चिमकी दिव्या बोगटीले रजत र सुदूरपश्चिमकै कटिना बोहराले कांस्य जिते ।त्रिपुरेश्वरस्थित राखेप सेमिकभर्डहलमा छाङ छ्वानमा वाग्मतीकी मारिया राई पहिलो, सुदूरपश्चिमकी दीपिका चौधरी दोस्रो र वाग्मतीकी अनुषा लुङ्गेली मगर तेस्रो भए । थाइची छ्वानमा सुदूरपश्चिमका शिरीष श्रेष्ठ, वाग्मतीका विवेक मण्डल र सुदूरपश्चिमका प्रमित चौधरी तथा छात्रामा सुदूरपश्चिमकी पुष्पा कुँवर, वाग्मतीकी लक्ष्मी तामाङ र कोशीकी इक्सा लङवा क्रमशः शीर्ष तीन स्थानमा विजयी भए ।